AIE อวดผลงานปี 63 พลิกกำไรเฉียด 500 ลบ. พ่วงปันผล 0.05 บ.-แจกวอแรนต์สัดส่วน 5:1
AIE อวดผลงานปี 63 พลิกกำไรเฉียด 500 ลบ. จากปีก่อนขาดทุน 157 ลบ. รับรายได้โตกระฉูด พ่วงปันผล 0.05 บ. XD 9 เม.ย.นี้ พร้อมแจกวอแรนต์สัดส่วน 5:1
12 เม.ย. 2564

บริษัท เอไอ เอนเนอร์จี จำกัด (มหาชน) หรือ AIE รายงานผลการดำเนินงานงวดปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานงวดปี 63 พลิกมีกำไร เนื่องจากบริษัทฯและบริษัทย่อยมีรายได้จากการขายและบริการรวมสำหรับปี 2563 และ ปี 2562 เท่ากับ 5,514.08 ล้านบาท และ 1,980.67 ล้านบาท ตามลำดับ เมื่อเปรียบเทียบกัน รายได้ขายและบริการรวมเพิ่มข้ึน 3,533.41 ล้านบาท หรือเพิ่มขึ้นร้อยละ 178.39 รวมถึงบริษัทฯและบริษัทย่อยมีรายได้อื่นสำหรับปี 2563 เท่ากับ 4.95 ล้านบาท และปี 2562 เท่ากับ 16.52ล้านบาท ซึ่งรายได้อื่นในปี 2562 เกิดจากรายได้เงินชดเชยจากบริษัทประกันภัยจำนวน 13.33 ล้านบาท
ขณะที่บริษัทฯและบริษัทย่อยมีต้นทุนขายและบริการรวมส าหรับปี 2563เท่ากับ 4,901.62 ล้านบาท คิดเป็นอัตราต้นทุนขายรวมต่อรายได้ขายและบริการรวมร้อยละ 88.89 และปี 2562 เท่ากับ 2,046.24 ล้านบาท คิดเป็นอัตราต้นทุนขายรวมต่อรายได้ขายและบริการรวมร้อยละ 103.31 ซึ่งเมื่อเปรียบเทียบปี 2563และปี 2562 บริษัทฯมีอัตราต้นทุนขายต่อยอดขายลดลงร้อยละ 14.42 ทั้งนี้ ปี 2563 มีการกลับรายการค่าเผื่อมูลค่าสินค้าลดลงจากที่ตั้งไว้ ณ 31ธันวาคม 2562 จำนวน 44 ล้านบาท และไม่มีการพิจารณาตั้งค่าเผื่อมูลค่าสินค้าลดลง (NRV) ณ 31 ธันวาคม 2563
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.05 บาทต่อหุ้น วันที่ไม่ได้รับสิทธิปันผล (XD) 9 เม.ย. 2564 วันที่จ่ายปันผล 30 เม.ย. 2564
นอกจากนี้ คณะกรรมการบริษัทยังมีมติเสนอต่อที่ประชุมสามัญผู้ถือหุ้นประจำปี 2563 เพื่อพิจารณาอนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 2 (AIE-W2) จำนวนไม่เกิน 1,046,458,386 หน่วย ให้แก่ผู้ถือหุ้นเดิมของบริษัทตามสัดส่วนการถือหุ้นในอัตราส่วน 5 หุ้นสามัญเดิม ต่อ 1 หน่วย ใบสำคัญแสดงสิทธิ โดยไม่คิดมูลค่า ในราคาใช้สิทธิใบสำคัญแสดสิทธิเท่ากับ 0.25 บาท ต่อหุ้น
รวมถึงให้เพิ่มทุนจดทะเบียนอีกจำนวน 261,614,596.50 บาท จากทุนจดทะเบียนเดิม 1,308,072,982 บาท เป็นจำนวน 1,569,687,578.50 บาท โดยการออกหุ้นสามัญเพิ่มทุนจำนวน 1,046,458,386 หุ้น มูลค่าที่ตราไว้ 0.25 บาท เพื่อรองรับการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทครั้งที่ 2 (AIE-W2)